Diari Oficial de la Generalitat Valenciana


Sumari del DOGV 6638, del 26-10-2011 (2011/10255)

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Antonio José Cavanilles d'Alts Estudis Turístics.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10768


Data del document
:   03-10-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Antonio José Cavanilles d'Alts Estudis Turístics.  
  
  
 [2011/10112]  
Vist l'expedient de baixa registral de la Fundació Antonio José Cavanilles d'Alts Estudis Turístics, resulten els següents  
  
Fets   
Primer. La Fundació Antonio José Cavanilles d'Alts Estudis Turístics va ser inscrita mitjançant la Resolució de 18 de gener de 1994, del secretari general de la Conselleria de Cultura, que la reconeix, classifica i inscriu com a fundació cultural privada de promoció. Els seus fundadors són l'Institut Turístic València (ITVA), la Universitat de València (Estudi General), la Universitat Jaume I de Castelló i la Universitat d'Alacant.  
Segons l'article 6 dels estatuts, la fundació té com a finalitat la realització o promoció de qualssevol activitats en matèria de formació i investigació turística, que permeten desenrotllar l'objectiu bàsic d'aconseguir la millora de qualitat turística en general, des d'un punt de vista multidisciplinari, i és el seu objecte, entre altres, promoure i desenrotllar activitats d'educació turística superior i de reciclatge d'educadors, dirigides a millorar el nivell de professionalitat dels alts directius, gestors, tècnics superiors, etc. del sector, així com realitzar, fomentar i difondre la investigació en el camp de l'activitat turística, amb un enfocament multidisciplinar.  
Segon. En data 3 de febrer de 2011, segons el Registre d'Entrada de la Conselleria de Justícia i Administracions Públiques, Javier González Cabanes, en qualitat de secretari del Patronat de la Fundació Antonio José Cavanilles d'Alts Estudis Turístics, d'ara en avant la Fundació, presenta un escrit en què sol·licitava del Protectorat de Fundacions de la Generalitat la ratificació dels acords del Patronat de la Fundació, de data 20 de desembre de 2010, que acorden l'extinció i l'aprovació del balanç de liquidació de la Fundació, a causa de la realització del fi fundacional.  
L'esmentada ratificació del Protectorat es va produir, per mitjà de la Resolució de data 22 de març de 2011, del conseller de Solidaritat i Ciutadania, per la qual es ratifica l'acord d'extinció i el balanç de liquidació de la Fundació Antonio José Cavanilles d'Alts Estudis Turístics, publicada en el Diari Oficial de la Comunitat Valenciana, el 14 d'abril de 2011.  
Tercer. Pel que fa a la destinació dels béns resultants del romanent de la liquidació, consta en l'expedient un informe de la Secció de Comptabilitat del Servei d'Entitats Jurídiques, de data 1 de març de 2011, conforme al qual, de la documentació econòmica aportada, es desprén que la Fundació està al corrent en la rendició de comptes davant del Protectorat de Fundacions, i que en data de l'acord d'extinció i liquidació, «el net patrimonial de la Fundació o romanent ascendeix a la quantia de l'actiu circulant, és a dir un total de 89.247,73 euros, a causa de la reversió dels drets d'ús que es derivaria del que preveu l'article 41 dels estatuts, no es pot sinó informar favorablement sobre la cessió del romanent a l'Agència Valenciana de Turisme».  
  
En aqueix sentit, en els acords d'extinció i liquidació, anteriorment esmentats, s'assenyala que s'acorda «L'aprovació del balanç de liquidació de la Fundació, i que es reverteixen, per mitjà de transferència bancària, l'actiu circulant, dels comptes bancaris existents, a l'Agència Valenciana de Turisme, que haurà de destinar-los a fins anàlegs als fins ara perseguits per la Fundació».  
A aquest efecte, amb data 8 de juliol de 2011, va ser presentada la documentació relativa a l'acreditació de la transferència del romanent en el termes indicats, és a dir, s'acredita la transferència a l'Agència Valenciana de Turisme de la quantitat de 8.823,76 €. Així mateix, es dóna compte, per part dels òrgans pertinents de la Universitat d'Alacant, de la Universitat Estudi General, com també de la Universitat Jaume I, que s'ha produït la reversió dels drets d'ús de determinats béns immobles d'aquestes, cessió que va constituir part integrant de la dotació fundacional.  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller/a la titularitat del Protectorat, sense perjudici de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.  
  
Quart. S'ha observat el que disposa l'article 26 de la Llei 8/1998, de 9 de desembre, de Fundacions de la Comunitat Valenciana, segons el qual:  
«Article 26. Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que serà realitzada pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, es formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Recaiguda aquesta, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar al Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, que s'acompanyarà del certificat de l'acord aprovatori del balanç de liquidació, la ratificació d'aquest pel Protectorat i d'una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació en el Registre, si resulten operacions pendents d'execució o formalització, haurà de ser duta a terme pel Protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen estat designats en el negoci fundacional o en els estatuts de la fundació extingida. Si no n'hi ha, aquesta destinació podrà ser decidida a favor de les mateixes fundacions i entitats esmentades pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al Protectorat complir aqueixa comesa».   
  
Cinqué. Acordada l'extinció de la Fundació, per realització del fi fundacional, i conclòs el procediment de liquidació d'aquesta, d'acord amb la resolució esmentada en el fet segon de la present resolució, resulta procedent donar de baixa, al Registre de Fundacions de la Comunitat Valenciana, la Fundació Antonio José Cavanilles d'Alts Estudis Turístics, de conformitat amb el que disposa l'article 40.5 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa en el Registre de Fundacions de la Comunitat Valenciana de la Fundació Antonio José Cavanilles d'Alts Estudis Turístics.  
Notifiqueu la present resolució, que no posa fi a la via administrativa; contra aquesta es podrà interposar un recurs d'alçada en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h, de la Llei 5/1983, de 30 de desembre, del Consell.   
Tot això, sense perjudici que puga exercitar qualsevol altre recurs que estime pertinent.  
  
València, 3 d'octubre de 2011.- El secretari autonòmic de Justícia: Antonio Gastaldi Mateo.